b'\n_START_ARTICLE_\nKonstantin Nelip\xc4\x8di\xc4\x87\n_START_PARAGRAPH_\nKonstantin Nelip\xc4\x8di\xc4\x87 (\xe2\x80\xa0 o. 1347.), hrvatski velika\xc5\xa1 podrijetlom iz velika\xc5\xa1ke obitelji Nelipi\xc4\x87 (Nelip\xc4\x8di\xc4\x87)._NEWLINE_Sin kneza Izana II., vladao je podru\xc4\x8djem oko rijeke Krke sa sjedi\xc5\xa1tem u Klju\xc4\x8di\xc4\x87u i Ne\xc4\x8dvenu. Bio je \xc4\x8dlan pratnje hrvatskih banova iz obitelji \xc5\xa0ubi\xc4\x87 Bribirski, a po\xc4\x8detkom 14. stolje\xc4\x87a obna\xc5\xa1ao je i du\xc5\xbenost humskog kneza._NEWLINE_Nakon poraza bana Mladena II. u bici kod Blizne 1322. godine, Konstantin se spominje kao jedan od najbli\xc5\xbeih suradnika svog strica, vojvode Nelipca II. Cetinskog (\xe2\x80\xa0 1344.)._NEWLINE_Konstantinov sin Nelipac III. (\xe2\x80\xa0 o. 1421.) obna\xc5\xa1ao je du\xc5\xbenost skradinskoga kapetana i ka\xc5\xa1telana (1388.-1394.) te se istaknuo u borbama protiv bosanskog kralja Tvrtka i vranskog priora Ivana Pali\xc5\xbene potkraj 14. stolje\xc4\x87a. Njegovom smr\xc4\x87u izumire ova grana roda.'